Baxolile Nodada

Baxolile Nodada (gebore 2 April 1992) is 'n Suid-Afrikaanse politikus wat sedert Mei 2019 'n lid van die Nasionale Vergadering van Suid-Afrika is, waar hy die Demokratiese Alliansie verteenwoordig. Hy is tans die DA se skaduminister van basiese onderwys asook die parlementêre raadgewer van die leier van die opposisie John Steenhuisen.

Hy was vanaf 2019 tot 2020 die skadu-adjunkminister van hoër onderwys, wetenskap en tegnologie.
Biografie
Nodada is in 1992 in Aliwal-Noord gebore..  Sy ouers het in 1993 geskei en sy moeder het hom en sy broers toe alleenlik grootgemaak.

Nodada het by Hoërskool Hudson Park in Oos-Londen, Oos-Kaap, skoolgegaan waar hy op die Verteenwoordigende Raad van Leerders (VRL) gedien het. Nadat hy van die skool in 2010 gemtrikuleer het, het hy verder gaan studeer by Nelson Mandela-universiteit in Port Elizabeth. Hy het by DASO aangesluit en as die organisasie se eerste skretaris-generaal op die Suid-Kampus gedien. Nodada is in 2013 tot die studenteraad verkies.

Tydens sy ampstermyn op die studenteraad, het hy as die adjunk sekretaris-generaal, die kultuurbeampte, die sekretaris-generaal en die hoofsweep gedien. Hy was in 2014 en 2015 DASO se veldtogbestuurder by die universiteit. Nodada het in 2015 die vise-kanselier se SR-lid van die jaar-toekenning ontvang.

Nodada het in 2014 'n BA-graad in politieke wetenskap en ekonomie behaal en daarna in 2015 met 'n honneursgraad in openbare administrasie en konflik gegraudeer.
Politieke loopbaan
In 2016 is Nodada as die jongste raadslid van die Nelson Mandelabaai Metropolitaanse Munisipaliteit verkies. Tydens sy ampstermyn op die stadsraad, het hy op die die begroting en tesourie sowel as ekonomiese ontwikkelingskomitees gedien. Hy het in 2018 van die DA se jeugleierskapprogram gegradueer.
Parlementêre loopbaan
Nodada is in Maart 2019 as 'n DA-parlementskandidaat vir die algemene verkiesing op 8 Mei 2019 aangekondig. Hy is tot die Nasionale Vergadering van Suid-Afrika verkies en op 22 Mei 2019 as 'n lid ingehuldig. Hy is daarna deur DA-leier Mmusi Maimane as die party se adjunk-skaduminister van hoër onderwys, wetenskap en tegnologie aangewys. Maimane het in Oktober 2019 as DA-leier bedank en John Steenhuisen is as die tussentydse partyleier verkies. Steenhuisen het Maimane se skadukabinet tydelik behou en Nodada in sy posisie gehou.

Nodada het Steenhuisen se leierskapveldtog in 2020 ondersteun. Nadat Steenhuisen tot 'n volle termyn as partyleier verkies is, is Nodada tot skaduminister van basiese onderwys en Parlementêre Raadgewer van die Leier van die Opposisie bevorder. Nodada het op 11 Desember 2020 gesê dat die Noord-Gautengse hooggeregshof se besluit om die herskryf van twee uitgelekte matriekeksamenvraestelle tersyde te stel, 'n "verdoemende prentjie" van die departement van basiese onderwys se "onbevoegdheid" geskets het.

Verwysings

Eksterne skakels
Profile op People's Assembly

Kategorie:Politici van die Demokratiese Alliansie
Kategorie:Lewende mense
Kategorie:Lede van die Nasionale Vergadering van Suid-Afrika
Kategorie:Geboortes in 1992